Siege (kirja)

Siege () on uusnatsi James Masonin 1980-luvulla kirjoittama kokoelma esseitä, jotka kerättiin yksiin kansiin vuonna 1992. Mason oli sarjamurhaaja Charles Mansonin tukija. Hän pettyi uusnatsiliikkeen yritykseen muodostaa massaliike, minkä jälkeen hän alkoi kannattaa valkoista vallankumousta terrorismin avulla. Masonia on kutsuttu "fasistiterrorismin kummisedäksi", ja hänet on luokiteltu "terroristi-entiteetiksi" Kanadassa. Mason kirjoitti esseet alun perin American Nazi Party -puolueesta irtautuneelle militantille sirpaleryhmälle nimeltä Kansallissosialistinen vapautusrintama ().

Sisältö ja ideologia: Siege-kulttuuri
Uusnatsit ja terrorismin vastaiset asiantuntijat kutsuvat Siegen ideologiaa yleisesti "Siege-kulttuuriksi". Siege-kulttuuria inspiroi natsismi ja siihen sisältyy idea systeemistä, joka on hallituksen, juutalaisten ja kapitalistien salaliitto valkoisia vastaan. Siege-kulttuurissa fasismi on korkein totuus ja luonnollinen tila, jossa valkoiset dominoivat kaikkia muita. Tämän seurauksena Siege-kulttuuri uskoo, että mikä tahansa tämän viestin pehmentäminen ja kaikki kompromissi on perustavanlaatuisesti mahdotonta. Siege-kulttuuri suhtautuu kriittisesti myös muihin oikeistolaisiin, joita ei pidetä omistautuneina, ja Siege-kulttuuriin kuuluvia pidetään vallankumouksen etujoukkoina, joilla on uniikki yhteys totuuksiin.

Muistiossaan Yhdysvaltain liittovaltion poliisi mainitsee "Siege-verkoston", jota he kuvaavat "globaalina online-kanavien ja oikean elämän ryhmien verkostona, jotka tekevät yhteistyötä virtuaalimaailmassa". Europol myös totesi "Terrorist Situation and Trend Report" -asiakirjassaan vuodelta 2022, että "Siege ja akselerationismi, joilla molemmilla on huomattava potentiaali aiheuttaa väkivaltaa, olivat merkittävimpiä ideologioita vuonna 2021, erityisesti houkutellen radikalisoituneita nuoria netissä".

Lähes sataan murhaan yhdistetty uusfasistinen nettisivu Iron March uudelleenjulkaisi ja popularisoi Masonin Siegen ja sen selvästi terroristisen uusnatsismin. International Centre for Counter-Terrorismin mukaan:

Centre for Research and Evidence on Security Threats -sivuston mukaan Siege-kulttuuri on yhdistetty useisiin terroritekoihin Englannissa huolimatta siitä, että se on myös äärioikeiston keskuudessa marginaalinen ideologia. Siege on nykyään pakkolukemista monissa uusnatsiliikkeissä, ja jotkut pitävät Masonia tärkeimpänä elävänä fasistisena vallankumouksellisena. Siege kannatti "yksinäinen susi -terrorismia" vuosia ennen kuin paremmin tunnettu Louis Beam julkaisi esseensä "Leaderless Resistance" () vuonna 1992. Masonin kirjoitukset ovat yleisönsä löydettyään saaneet aikaan merkittävän nousun militantissa uusnatsiaktivismissa. Erityisesti nuorille uusnatseille vuoden 2015 jälkeen Siege on ollut keskeinen teos, joka kilpailee jopa Taisteluni-kirjan kanssa. Terrorismin vastaisen taistelun asiantuntijat pitävät tätä huolestuttavana, sillä Siege kuuluu "häpeilemättömän terroristiseen" osaan äärioikeistokulttuuria.

Maailmanlaajuisesti Siege on yhdistetty lukuisiin terroristihyökkäyksiin ja suunnitelmiin. Counter Extremism Project yhdisti Siege-kulttuurin 25 terroristiin pelkästään vuonna 2020. Esimerkiksi Suomessa vuonna 2021 pidätettiin viisi miestä, jotka Suojelupoliisin mukaan kuuluivat Siege-kulttuuriin, ja heiltä takavarikoitiin rynnäkkökiväärejä ja räjähteitä. Southern Poverty Law Centerin mukaan uusi uusnatsisukupolvi "käy läpi täyden immersion Masonin oppeihin [...] ja he haastavat vakiintuneen äärioikeiston ja vasemmiston valmiudellaan toteuttaa väkivaltaa."

Siege-kulttuurin piiriin kuuluvia järjestöjä
Atomwaffen Division on akselerationistinen uusnatsijärjestö, jonka Brandon Russell perusti vuonna 2013. Järjestö on syyllistynyt useisiin murhiin ja terroristisuunnitelmiin. Atomwaffen Division on kielletty terroristijärjestönä Englannissa, Kanadassa ja Australiassa.
The Base on uusnatsistinen valkoista ylivaltaa ja akselerationismia kannattava puolisotilaallinen vihajärjestö. Sen perusti vuonna 2018 Rinaldo Nazzaro. Järjestö on aktiivinen Yhdysvalloissa, Kanadassa, Australiassa, Etelä-Afrikassa ja Euroopassa. Se on julistettu terroristijärjestöksi Kanadassa, Australiassa ja Englannissa.
Combat 18 on uusnatsijärjestö, joka on kielletty Kanadassa ja Saksassa. Se on yhdistetty Walter Lübcken murhaan ja 2009 Vitkovin tuhopolttoon.
Pohjoismainen vastarintaliike on yleispohjoismainen uusnatsijärjestö, jonka ideologiana toimii akselerationismi ja joka on yhdistetty ONAan ja useisiin terroristisuunnitelmiin ja murhiin, kuten antifasistin murha Helsingissä 2016. Vastarintaliikettä on yritetty kieltää terroristijärjestönä ympäri maailmaa, ja se on kielletty Suomessa.
Order of Nine Angles on uusnatsisatanistijärjestö, joka on yhdistetty useisiin murhiin ja terroristi-iskujen suunnitteluihin. ONAa on yritetty kieltää ympäri maailmaa terroristijärjestönä. Tämän lisäksi ONA on yhdistetty Atomwaffeniin ja The Baseen, ja ONAn perustaja David Myatt toimi C18:n johtajana.
Venäjän imperialistiliike on valkoista ylivaltaa kannattava järjestö, joka on perustettu Venäjällä ja kielletty Yhdysvalloissa ja Kanadassa johtuen sen yhteyksistä uusfasistisiin terroristeihin. Järjestön kouluttamat henkilöt ovat syyllistyneet pommi-iskuihin ja liittyneet separatistin joukkoihin Donbassissa.

Kielto 
TASSin mukaan Pietarin Primorskyn tuomioistuin totesi 14. elokuuta 2023: ”Tuomioistuin toteaa James Masonin [Siegen] äärimateriaaliksi jonka levittäminen on Venäjän federaation alueella kielletty.” Tuomioistuimen mukaan Siege oli yllyttänyt muun muassa Burjatian Atomwaffen Divisionin solua, joka suunnitteli iskuja rodullisia vähemmistöjä ja huumeidenkäyttäjiä vastaan. Oikeusistuin kielsi 11 nettisivua, jotka jakoivat tai myivät Siegeä.

Katso myös 

 Turnerin päiväkirjat

Aiheesta muualla

Viitteet 

Yhdysvaltalaiset tietokirjat
Vuoden 1992 kirjat
Antisemitismi Yhdysvalloissa